**Ordonanță**

**privind reglementarea unor măsuri fiscal-bugetare**

În temeiul art. 115 alin. (1) din [Constituţia României](file:///C%3A%5CUsers%5CCultura%5Csintact%204.0%5Ccache%5CLegislatie%5Ctemp328772%5C00068397.htm), republicată, și al art. 1 , punctul I.1. din Legea nr. 4 din 4 ianuarie 2019 privind abilitarea Guvernului de a emite ordonanţe

**Guvernul** adoptă prezenta ordonanță.

**Art. 1.**

(1) Ministerul Culturii și Identității Naționale asigură din sumele aprobate anual la Capitolul67.01 Cultura, Recreereși Religie, Titlul 55 Alte Transferuri, finanțarea cheltuielilor aferente proiectului cultural *Orchestra Uniunii Europene*, prin intermediul ARTEXIM, instituție publică subordonată Ministerului Culturii și Identității Naționale.

**(2)** Ministerul Culturii și Identității Naționale asigură din sumele aprobate anual la Capitolul 67.01 Cultura, Recreere și Religie, Titlul 55 Alte Transferuri, finantarea cheltuielilor aferente proiectelor culturale cu impact la nivel național și european, altele decât cel prevăzut la alin. (1), stabilite anual prin ordin al ministrului culturii și identității naționale, prin intermediul ARTEXIM, instituție publică subordonată Ministerului Culturii și Identității Naționale.

**(3)** Pentru pregătirea şi desfăşurarea proiectelor culturale prevăzute la alin.(1) și (2) se pot efectua categoriile de cheltuieli prevăzute la art. 4 alin. (1) din Ordonanţa Guvernului nr. [51/1998](file:///C%3A%5CUsers%5CCultura%5Csintact%204.0%5Ccache%5CLegislatie%5Ctemp526152%5C00024317.htm)privind îmbunătăţirea sistemului de finanţare a programelor, proiectelor şi acţiunilor culturale, aprobată cu modificări şi completări prin Legea nr. [245/2001](file:///C%3A%5CUsers%5CCultura%5Csintact%204.0%5Ccache%5CLegislatie%5Ctemp526152%5C00049472.htm), cu modificările şi completările ulterioare.

**Art. 2**

Pentru organizarea şi desfăşurarea proiectului cultural *Orchestra Uniunii Europene*, se stabilesc următoarele atribuţii şi responsabilităţi:

**(A)** Ministerul Culturii şi Identității Naționale, în calitate de coordonator și finanțator al proiectului cultural*Orchestra Uniunii Europene***:**

**a)**coordonează acțiunile principale, în colaborare cu ARTEXIM, și asigură legătura acestei instituții cu alte autorități și instituții implicate;

**b)** asigură finanțarea proiectului cultural *Orchestra Uniunii Europene* pe bază de contract de finanțare, încheiat cu ARTEXIM, cu încadrarea în bugetul alocat de Ministerul Culturii si Identității Naționale cu această destinație;

**d)**asigură, de la instituţiile publice din subordine, sălile şi celelalte spaţii necesare pentru pregătirea şi desfăşurarea concertelor și spectacolelor derulate de Orchestră.

**(B)** ARTEXIM,în calitate de organizator al proiectului cultural *Orchestra Uniunii Europene*:

**a)** urmăreşte, împreună cu directorul artistic al *Orchestrei*, îndeplinirea formalităţilor preliminare necesare contactării şi confirmării prezenţei artiştilor, formaţiilor şi orchestrelor pentru participarea la evenimentele culturale programate;

**b)**răspunde pentru executarea obligaţiilor asumate prin contractele încheiate cu Ministerul Culturii și Identității Naționale și cu participanţii la reprezentațiile Orchestrei;

**c)** asigură pregătirea, organizarea și desfășurarea în bune condiții a evenimentelor din cadrul proiectului cultural *Orchestra Uniunii Europene ~~i~~*;

**d)**realizează un program promoţional şi de imagine și materiale pentru punerea în valoare a culturii și coeziunii europene, prin valorificarea drepturilor de înregistrare, difuzare şi redifuzare a reprezentațiilor *Orchestrei.*

**Art. 3**

**(1)** Pentru buna organizare şi desfăşurare a proiectului cultural *Orchestra Uniunii Europene* se constituie, la nivelul ARTEXIM, un Comitet Director, organism consultativ fără personalitate juridică, din care vor face parte și câte un reprezentant desemnat de Ministerul Culturii și Identității Naționale și de Ministerul Afacerilor Externe.

**(2)** Comitetul Director se organizează potrivit regulamentului aprobat prin decizie a directorului ARTEXIM și se reuneşte, la convocarea directorului artistic sau a directorului ARTEXIM, ori de câte ori este necesar pentru pregătirea evenimentelor culturale din cadrul proiectului cultural *Orchestra Uniunii Europene.*

**Art. 4**

# **(1)** Selecția participanților - câte 3, 4 muzicieni din cele mai importante orchestre ale statelor membre ale U.E., se va realiza de către Comitetul Director împreună cu directorii orchestrelor internaționale şi cu organizatorul sesiunii/turneului.

# **(2)** Muzicienii invitați în cadrul proiectului trebuie să fie angajați ai instituțiilor respective şi să aibă acordul acestora de participare la evenimentele culturale din cadrul proiectului cultural *Orchestra Uniunii Europene*.

# **(3)** În cadrul *Orchestrei* pot fi cooptați și muzicieni, care au calitatea de colaboratori ai orchestrelor din statele membre ale U.E.

**(4)** Repertoriul propus de directorul artistic va cuprinde lucrări din literatura universală, lucrări de promovare a culturii, identității şi specificității fiecărei țări,asigurând în acelaşi timp şi promovarea interpreților şi dirijorilor reprezentativi ai statelor membre ale U.E.

### **VIORICA DĂNCILĂ**

**PRIM-MINISTRU**

**NOTĂ DE FUNDAMENTARE**

|  |
| --- |
| **Secţiunea 1 - Titlul proiectului de act normativ**  |
| **Ordonanță** **privind reglementarea unor măsuri fiscal-bugetare** |

|  |
| --- |
| **Secţiunea a 2-a - Motivul emiterii actului normativ** |
| 1. **Descrierea situaţiei actuale**
 |
|  Începând cu 1 ianuarie 2019, România va exercita, timp de șase luni, Președinția Consiliului Uniunii Europene, un proiect de importanță majoră pentru întreaga societate. Un element component al strategiei de promovare a unei Președinții la Consiliul Uniunii Europene îl reprezintă motto-ul (sloganul) pe care statul membru îl alege pentru a fi utilizat pe durata exercitării mandatului. Motto-ul „Coeziunea, o valoare comună europeană“ este rezultatul unor consultări instituționale plecând de la propunerile făcute de 21 de reprezentanți de prestigiu ai mediului academic, științific și publicistic și integrează viziunea pe care România o are asupra mandatului său ca Președinție a Consiliului Uniunii Europene în 2019.Uniunea Europeană este fundamentată pe angajamentul comun asumat de toate statele membre de a promova și consolida pacea, stabilitatea și prosperitatea într-o **manieră coezivă**, acționând împreună și împărtășind un set de valori comune, respectând și îmbrățișând în același timp diversitatea lingvistică și culturală a fiecărui stat membru. Urmare a succesului pe care ideea unei ansamblu artistic al statelor membre U.E. l-a avut în cadrul concertului susținut în data de 10.01.2019 sub conducerea muzicală a maestrului Ion Marin, organizat la Bucureşti, cu prilejul preluării Preşedinției Consiliului Uniunii Europene, se consideră necesară asigurarea continuării activității ORCHESTREI UNIUNII EUROPENE, reprezentativă pentru întreg spațiul european şi care va face cunoscute valorile noastre comune în lume. Această inițiativă unică pe care România a avut-o, de a reuni muzicieni reprezentativi din orchestrele cele mai importante din toate statele europene, a fost extrem de apreciată de artişti şi de reprezentanți ai instituților europene. Organizarea și finanțarea activității ORCHESTREI UNIUNII EUROPENE este parte componentă a politicii de integrare a țării noastre în Uniunea Europeana – constituirea acestui ansamblu reprezintă o modalitate benefică pentru reconstituirea dimensiunii culturale şi artistice a României şi implicit a întregii Europe culturale.Ideea unității europene promovează pacea într-un continent sculptat de evoluția istorică a ultimelor secole. Diversitatea popoarelor subzistă mozaicului creat de multitudinea tradițiilor și limbilor reunite, prin încurajarea unei gândiri deschise, a acceptării și recunoașterii valorilor fundamentale ale tuturor statelor membre ale Uniunii Europene. Raportul esențial care menține unitatea în spațiul european este reprezentat de cultură. Fenomenele apărute în artă, literatură, muzică, avansează constant și sunt preluate la nivelul constiinței colective europene.  ORCHESTRA UNIUNII EUROPENE, un proiect muzical lansat la propunerea României, aduce împreună 90 de muzicieni din cele mai importante orchestre ale țărilor membre ale UE. Prin lansarea acestei orchestre la București, cu ocazia preluării Președinției Consiliului UE de către România, se creează un model unic, până în prezent, de transcendere a barierelor politice, culturale, sociale și economice. Realizarea armonioasă a proiectului se datorează respectării și întelegerii valorilor comune tuturor statelor membre, proiectate într-o societate condusă de principii precum solidaritate, toleranță, coeziune și justiție.  Valorile comune țărilor membre care participă la acest eveniment special, sunt celebrate prin imnul Uniunii Europene – ales în 1972 de către Consiliul Europei și adoptat de liderii europeni ca imn oficial în anul 1985 – „Oda Bucuriei”. Spiritul Uniunii este redat în Simfonia a IX-a compusă de Ludwig van Beethoven, prin expunerea în muzică a versurilor poemului „Odă bucuriei” scris de Friedrich von Schiller, care înglobează idealul de fraternitate oglindit în modul european de viață.Orchestra urmează să continue evenimentele și concertele in cadrul unui proiect cultural reglementat conform art. 29 din OG nr. 51/1998, pentru a asigura coordonarea măsurilor si finanțarea, activitatea urmând a se desfăşura în serie de 5 – 10 zile de pregătire la care se vor adăuga zilele de concerte şi turnee în țară şi străinătate.  De asemenea, în contextul actual se impun măsuri legislative care să asigure finanțarea unor proiecte culturale cu impact național și european. În temeiul art. 1, punctul I.1. din Legea nr. 4 din 4 ianuarie 2019 privind abilitarea Guvernului de a emite ordonanţe, Guvernul este abilitat să emită ordonanțe inclusiv în domeniul bugetar. În acest sens, a fost elaborat prezentul proiect de ordonanță care cuprinde reglementări de natură bugetară, în scopul asigurării finanțării proiectelor culturale cu impact național și european, care să crească vizibilitatea țării noastre în context european. |
| 1. **Schimbări preconizate**

 Având în vedere expertiza și experiența ARTEXIM în organizarea unor evenimente culturale de anvergură (managementului Festivalului şi Concursului Internațional „George Enescu”), această instituție publică subordonată Ministerului Culturii şi Identității Naționale are capacitatea instituțională de a asigura organizarea și desfășurarea proiectelor culturale majore. Prin prezenta ordonanță se reglementează posibilitatea ca Ministerul Culturii și Identității Naționale să asigure din sumele aprobate anual la Capitolul67.01 Cultura, Recreereși Religie, Titlul 55 Alte Transferuri, finanțarea cheltuielilor aferente proiectului cultural *Orchestra Uniunii Europene*, prin intermediul ARTEXIM, instituție publică subordonată Ministerului Culturii și Identității Naționale. De asemenea, Ministerul Culturii și Identității Naționale va asigura din sumele aprobate anual la Capitolul 67.01 Cultura, Recreere și Religie, Titlul 55 Alte Transferuri, finantarea cheltuielilor aferente proiectelor culturale cu impact la nivel național și european, stabilite anual prin ordin al ministrului culturii și identității naționale, prin intermediul ARTEXIM, instituție publică subordonată Ministerului Culturii și Identității Naționale. Pentru pregătirea şi desfăşurarea proiectelor culturale prevăzute la alin.(1) și (2) se pot efectua categoriile de cheltuieli prevăzute la art. 4 alin. (1) din Ordonanţa Guvernului nr. [51/1998](file:///C%3A%5CUsers%5CCultura%5Csintact%204.0%5Ccache%5CLegislatie%5Ctemp526152%5C00024317.htm)privind îmbunătăţirea sistemului de finanţare a programelor, proiectelor şi acţiunilor culturale, aprobată cu modificări şi completări prin Legea nr. [245/2001](file:///C%3A%5CUsers%5CCultura%5Csintact%204.0%5Ccache%5CLegislatie%5Ctemp526152%5C00049472.htm), cu modificările şi completările ulterioare.Totodată, în ceea ce privește proiectul cultural Orchestra Uniunii Europene, în prezentul proiect de ordonanță suntstabilite măsurile administrative și financiare necesare pentru buna organizare şi desfăşurare a spectacolelor, concertelor și turneelor prezentate de Orchestra Uniunii Europene, colectiv artistic fără personalitate juridică. În acest context, sunt reglementate atribuțiile Ministerului Culturii şi Identității Naționale, în calitate de coordonator și finanțator al proiectului cultural *Orchestra Uniunii Europene***,** precum și cele ale ARTEXIM, în calitate de organizator al proiectului cultural menționat. Astfel, pentru buna organizare şi desfăşurare a proiectului cultural *Orchestra Uniunii Europene* se constituie, la nivelul ARTEXIM, un Comitet Director, organism consultativ fără personalitate juridică, din care vor face parte și câte un reprezentant desemnat de Ministerul Culturii și Identității Naționale și de Ministerul Afacerilor Externe. Directorul artistic este de drept președintele Comitetului Director. Comitetul Director se organizează potrivit regulamentului aprobat prin decizie a directorului ARTEXIM și se reuneşte, la convocarea directorului artistic sau a directorului ARTEXIM, ori de câte ori este necesar pentru pregătirea evenimentelor culturale din cadrul proiectului cultural *Orchestra Uniunii Europene.* |
|  |
| 1. **Alte informaţii**
 |
| Nu este cazul. |

|  |
| --- |
| **Secţiunea a 3-a - Impactul socioeconomic al proiectului de act normativ** |
| 1. Impactul macroeconomic | Proiectul de act normativ nu se referă la acest subiect |
| 11.Impactul asupra mediului concurenţial şi domeniului ajutoarelor de stat |
| 2. Impactul asupra mediului de afaceri |
| 21. Impactul asupra sarcinilor administrative |
| 22. Impactul asupra întreprinderilor mici şi mijlocii |
| 3. Impactul social |
| 4. Impactul asupra mediului  |
| 5. Alte informaţii |
| **Secţiunea a 4-a Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)** |
| - mii lei - |
| Indicatori | Anul curent | Următorii 4 ani | Media pe 5 ani |
| 1 | 2 | 3 | 4 | 5 | 6 | 7 |
| 1. Modificări ale veniturilor bugetare, plus/minus, din care: |   |   |   |   |   |   |
| a) buget de stat, din acesta: |   |   |   |   |   |   |
| (i) impozit pe profit |   |   |   |   |   |   |
| (ii) impozit pe venit |   |   |   |   |   |   |
| b) bugete locale: |   |   |   |   |   |   |
| (i) impozit pe profit |   |   |   |   |   |   |
| c) bugetul asigurărilor sociale de stat: |   |   |   |   |   |   |
| (i) contribuţii de asigurări |   |   |   |   |   |   |
| 2. Modificări ale cheltuielilor bugetare, plus/minus, din care: |   |   |   |   |   |    |
| a) buget de stat, din acesta: |   |   |   |   |   |   |
| (i) cheltuieli de personal |  |  |  |  |  |  |
| (ii) bunuri si servicii |   |   |   |   |   |   |
| b) bugete locale: |   |   |   |   |   |   |
| (i) cheltuieli de personal |   |   |   |   |   |   |
| (ii) bunuri şi servicii |   |   |   |   |   |   |
| (iii) transferuri între unități ale administrației publice |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri si servicii |  |  |  |  |  |  |
| 3. Impact financiar, plus/minus, din care: |  |  |  |  |  |  |
| a) buget de stat |  |  |  |  |  |  |
| b) bugete locale |   |   |   |   |   |   |
| 4. Propuneri pentru acoperirea creşterii cheltuielilor bugetare |   |   |   |   |   |   |
| 5. Propuneri pentru a compensa reducerea veniturilor bugetare |   |   |   |   |   |   |
| 6. Calcule detaliate privind fundamentarea modificărilor veniturilor |   |   |   |   |   |   |
| si/sau cheltuielilor bugetare |   |   |   |   |   |   |
| 7. Alte informaţii |  |
| **Secţiunea a 5-a - Efectele proiectului de act normativ asupra legislaţiei în vigoare** |
| 1. Măsuri normative necesare pentru aplicarea prevederilor proiectului de act normativ:a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;b) acte normative ce urmează a fi elaborate în vederea implementării noilor dispoziţii. |   |
| 11 Compatibilitatea proiectului de act normativ cu legislaţia în domeniul achiziţiilor publice | Proiectul de act normativ nu se referă la acest subiect |
| 2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare |
| 3. Măsuri normative necesare aplicării directe a actelor normative comunitare |
| 4. Hotărâri ale Curţii de Justiţie a Uniunii Europene |
| 5. Alte acte normative şi/sau documente internaţionale din care decurg angajamente |
| 6. Alte informaţii" |
| **Secţiunea a 6-a - Consultările efectuate în vederea elaborării proiectului de act normativ** |
| 1. Informaţii privind procesul de consultare cu organizaţii neguvernamentale, institute de cercetare şi alte organisme implicate 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ |  Nu este cazul |
| 3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. [521/2005](file:///C%3A%5CUsers%5CUser3%5CSintact%202.0%5Ccache%5CLegislatie%5Ctemp%5C00083962.htm) privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative |  Nu este cazul |
| 4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. [750/2005](file:///C%3A%5CUsers%5CUser3%5CSintact%202.0%5Ccache%5CLegislatie%5Ctemp%5C00085040.htm) privind constituirea consiliilor interministeriale permanente |  Nu este cazul |
| 5. Informaţii privind avizarea de către:a) Consiliul Legislativb) Consiliul Suprem de Apărare a Ţăriic) Consiliul Economic şi Sociald) Consiliul Concurenţeie) Curtea de Conturi |  Consiliul Legislativ |
| 6. Alte informaţii | Nu este cazul |
| **Secţiunea a 7-a - Activităţi de informare publică privind elaborarea si implementarea proiectului de act normativ** |
| 1. Informarea societăţii civile cu privire la necesitatea elaborării proiectului de act normativ | Proiectul de act normativ a fost elaborat cu respectarea prevederilor Legii nr. 52/2003 privind transparența decizională în administrația publică. |
| 2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice |
| 3. Alte informaţii |
| **Secţiunea a 8-a - Măsuri de implementare** |
| 1. Măsurile de punere în aplicare a proiectului de act normativ de către autorităţile administraţiei publice centrale şi/sau locale - înfiinţarea unor noi organisme sau extinderea competentelor instituţiilor existente | Proiectul nu necesită astfel de măsuri |
| 2. Alte informaţii |   |

În considerarea celor evocate, supunem Guvernului spre adoptare prezentul **proiect de Ordonanță a Guvernului privind reglementarea unor măsuri fiscal-bugetare***.*

**VALER DANIEL BREAZ**

**MINISTRUL CULTURII ȘI IDENTITAȚII NAȚIONALE**

**Avizăm:**

**TEODOR-VIOREL MELEȘCANU**

**MINISTRUL AFACERILOR EXTERNE**

**GEORGE CIAMBA**

**MINISTRUL DELEGAT PENTRU AFACERI EUROPENE**

### **EUGEN ORLANDO TEODOROVICI**

**MINISTRUL FINANŢELOR PUBLICE**

**TUDOREL TOADER**

**MINISTRUL JUSTIŢIEI**